pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-เลขาธิการอาเซียนเข้าเยี่ยมคารวะนายกรัฐมนตรี
วันจันทร์ที่ 18 มิถุนายน 2561
เลขาธิการอาเซียนเข้าเยี่ยมคารวะนายกรัฐมนตรี
เลขาธิการอาเซียนเข้าเยี่ยมคารวะนายกรัฐมนตรี
วันนี้ (18 มิถุนายน 2561) เวลา 14.00 น. ณ ห้องสีงาช้าง ตึกไทยคู่ฟ้า ทําเนียบรัฐบาล ดาโต๊ะ ปาดูกา ลิม จ็อก ฮอย เลขาธิการอาเซียน เข้าเยี่ยมคารวะพลเอก ประยุทธ์ จันทร์โอชา นายกรัฐมนตรี ในโอกาสเยือนประเทศไทยเพื่อเข้าร่วมการประชุม ACMECS ครั้งที่ 8 สรุปสาระสําคัญดังนี้
นายกรัฐมนตรียินดีที่ได้พบเลขาธิการอาเซียนอีกครั้งหลังการประชุมผู้นํา ACMECS ครั้งที่ 8 และขอแสดงความยินดีอย่างเป็นทางการต่อการเข้ารับตําแหน่งเลขาธิการอาเซียนคนที่ 14 ซึ่งนับเป็นโอกาสดีที่ไทยและสํานักเลขาธิการอาเซียนจะเสริมสร้างความร่วมมือให้เข้มแข็งยิ่งขึ้น โดยเฉพาะ ในช่วงที่ไทยเตรียมการเป็นประธานอาเซียนในปี 2562 ไทยพร้อมที่จะสนับสนุนการทํางานร่วมกับสํานักเลขาธิการอาเซียนในการผลักดันวิสัยทัศน์ประชาคมอาเซียน ค.ศ. 2025 ให้เกิดผลอย่างเป็นรูปธรรม รวมทั้งสนับสนุนการเสริมสร้างศักยภาพของบุคลากรในสํานักเลขาธิการอาเซียน เนื่องจากเป็นกลไกสําคัญที่จะขับเคลื่อนอาเซียนให้พัฒนาและแข็งแกร่งต่อไป
เลขาธิการอาเซียนกล่าวขอบคุณรัฐบาลที่ได้เชิญให้เข้ามาร่วมการประชุมผู้นํา ACMECS ครั้งที่ 8 พร้อมแสดงความยินดีและชื่นชมไทยที่ประสบความสําเร็จในการจัดการประชุมครั้งนี้ โดยเลขาธิการอาเซียนจะทําหน้าที่เป็นตัวกลางประสานงานทั้งด้านการเมืองและความมั่นคง เศรษฐกิจ และสังคม-วัฒนธรรม รวมทั้งแสดงความพร้อมในการร่วมมือกับรัฐบาลและกระทรวงการต่างประเทศในการเตรียมความพร้อมของไทยในการเป็นประธานอาเซียนปี 2562 โอกาสนี้ นายกรัฐมนตรีกล่าวสนับสนุนบทบาทในการเป็นผู้ประสานงานของเลขาธิการอาเซียน และยังสนับสนุนให้สํานักเลขาธิการอาเซียนประสานงานกับคณะกรรมการผู้แทนถาวรประจําอาเซียนและองค์กรในอาเซียนเกี่ยวกับประเด็นคาบเกี่ยวมากขึ้น เพื่อให้ทุกฝ่ายของอาเซียนเห็นภาพรวมการดําเนินการของอาเซียนทั้งหมด
ทั้งสองฝ่ายแลกเปลี่ยนความคิดเห็นถึงการผลักดันให้ประเทศสมาชิกอาเซียนก้าวไปข้างหน้าด้วยกัน เพื่อสร้างประชาคมอาเซียนที่มีประชาชนเป็นศูนย์กลาง ไม่ทิ้งใครไว้ข้างหลัง และมองไปสู่อนาคต โดยมีความสมดุลในทั้ง 3 เสาความร่วมมือ ทั้งสองฝ่ายต่างเห็นพ้องเรื่องการเสริมสร้างความร่วมมือและสร้างพันธมิตรที่ครอบคลุมในทุกระดับ ซึ่งเป็นผลประโยชน์ร่วมกันของประชาชนในภูมิภาค รวมทั้งส่งเสริมความเชื่อมโยงระหว่างภูมิภาคกับโลก เพื่อเตรียมความพร้อมรับมือกับการเปลี่ยนแปลงของโลก
ในช่วงท้าย นายกรัฐมนตรีกล่าวถึงความสําคัญของประเทศสมาชิกอาเซียนที่ต้องรวมมือกันเป็นหนึ่งเดียว เพื่อให้สามารถสร้างอํานาจต่อรองในเรื่องต่าง ๆ ได้ โดยเฉพาะอย่างยิ่งเรื่องสินค้าทางการเกษตร ซึ่งมีความสําคัญอย่างยิ่งต่อประเทศสมาชิกอาเซียน ซึ่งเลขาธิการอาเซียนเห็นด้วยเพราะสินค้าทางการเกษตรเป็นเอกลักษณ์และข้อได้เปรียบของอาเซียนทั้งในปัจจุบันและอนาคต โดยอาเซียนสามารถเป็นแหล่งอาหารที่สําคัญของโลกได้
รัฐบาลไทย-ข่าวทำเนียบรัฐบาล-มหาดไทยจัดพิธีทำบุญตักบาตรถวายพระราชกุศลพระบาทสมเด็จพระปรมินทรมหาภูมิพลอดุลยเดช บรมนาถบพิตร เนื่องในวันคล้ายวันเฉลิมพระชนมพรรษา วันชาติ และวันพ่อแห่งชาติ วันที่ 5 ธันวาคม 2560
วันจันทร์ที่ 4 ธันวาคม 2560
มหาดไทยจัดพิธีทําบุญตักบาตรถวายพระราชกุศลพระบาทสมเด็จพระปรมินทรมหาภูมิพลอดุลยเดช บรมนาถบพิตร เนื่องในวันคล้ายวันเฉลิมพระชนมพรรษา วันชาติ และวันพ่อแห่งชาติ วันที่ 5 ธันวาคม 2560
กระทรวงมหาดไทยจัดพิธีทําบุญตักบาตรถวายพระราชกุศล พระบาทสมเด็จพระปรมินทรมหาภูมิพลอดุลยเดช บรมนาถบพิตร เนื่องในวันคล้ายวันเฉลิมพระชนมพรรษา วันชาติ และวันพ่อแห่งชาติ วันที่ 5 ธันวาคม 2560
วันนี้ (3ธ.ค.60) ที่กระทรวงมหาดไทย นายฉัตรชัย พรหมเลิศ ปลัดกระทรวงมหาดไทย เปิดเผยว่า ด้วยในการประชุมส่วนราชการที่เกี่ยวข้องกับการจัดพิธีทําบุญตักบาตรถวายพระราชกุศล พระบาทสมเด็จพระปรมินทรมหาภูมิพลอดุลยเดช บรมนาถบพิตร เนื่องในวันคล้ายวันเฉลิมพระชนมพรรษา วันชาติ และวันพ่อแห่งชาติ วันที่ 5 ธันวาคม 2560 เมื่อวันที่ 28 พฤศจิกายน 2560 ณ ห้องประชุม 109 ชั้น 1 อาคารสํานักงานปลัดสํานักนายกรัฐมนตรี โดยมีปลัดสํานักนายกรัฐมนตรีเป็นประธาน ที่ประชุมมีมติเห็นชอบให้จังหวัดจัดพิธีทําบุญตักบาตรถวายพระราชกุศลพระบาทสมเด็จพระปรมินทรมหาภูมิพลอดุลยเดช บรมนาถบพิตร เนื่องในวันคล้ายวันเฉลิมพระชนมพรรษา วันชาติ และวันพ่อแห่งชาติ วันที่ 5 ธันวาคม 2560
กระทรวงมหาดไทยพิจารณาแล้วเห็นว่า เพื่อให้การจัดพิธีทําบุญตักบาตรถวายพระราชกุศล พระบาทสมเด็จพระปรมินทรมหาภูมิพลอดุลยเดช บรมนาถบพิตร เนื่องในวันคล้ายวันเฉลิมพระชนมพรรษา วันชาติ และวันพ่อแห่งชาติ วันที่ 5 ธันวาคม 2560 เป็นไปด้วยความเรียบร้อยตามมติที่ประชุมดังกล่าว จึงได้แจ้งให้จังหวัดทุกจังหวัดดําเนินการ 1) จัดพิธีทําบุญตักบาตรพระสงฆ์และสามเณร จํานวน 91 รูป หรือจํานวนตามที่เห็นสมควร ในเวลา 07.00 น. ณ บริเวณศาลากลางจังหวัด หรือสถานที่เหมาะสม โดยมีผู้ว่าราชการจังหวัดเป็นประธาน และ 2) จัดกิจกรรมสาธารณประโยชน์เพื่อถวายเป็นพระราชกุศลโดยจิตอาสา อาทิ การบูรณะหรือทําความสะอาดศาสนสถาน การขุดลอกคูคลอง และการบริจาคโลหิต โดยมีผู้ว่าราชการจังหวัดเป็นประธาน
ในโอกาสนี้ กระทรวงมหาดไทย ขอเชิญพี่น้องประชาชนชาวไทยทั่วประเทศ เข้าร่วมพิธีทําบุญตักบาตรและร่วมกิจกรรมสาธารณประโยชน์ เพื่อถวายเป็นพระราชกุศลแด่พระบาทสมเด็จพระปรมินทรมหาภูมิพลอดุลยเดช บรมนาถบพิตร ในวันที่ 5 ธันวาคม 2560 เวลา 07:00 น. เป็นต้นไป ณ บริเวณศาลากลางจังหวัด หรือสถานที่ที่จังหวัดกําหนดทั่วประเทศ.
ครั้งที่ 188/2560
กองสารนิเทศ สํานักงานปลัดกระทรวงมหาดไทย
โทร 0-22224131-2
รัฐบาลไทย-ข่าวทำเนียบรัฐบาล-“สธ.” จับมือ “ดีอีเอส” ฉายภาพไฮเทค รับมือโควิด 19
วันพุธที่ 20 พฤษภาคม 2563
“สธ.” จับมือ “ดีอีเอส” ฉายภาพไฮเทค รับมือโควิด 19
กระทรวงสาธารณสุข ร่วมมือกับกระทรวงดีอีเอส นําเทคโนโลยีดิจิทัล ใช้ข้อมูลสารสนเทศควบคุมการระบาดของโควิด 19 เชื่อมโยงเป็นระบบ เฝ้าระวังสอบสวนโรค รักษา ประเมินสถานประกอบการตามมาตรการผ่อนปรน และติดตามการใช้งานของประชาชนในแพลตฟอร์มไทยชนะดอทคอม
กระทรวงสาธารณสุข ร่วมมือกับกระทรวงดีอีเอส นําเทคโนโลยีดิจิทัล ใช้ข้อมูลสารสนเทศควบคุมการระบาดของโควิด 19 เชื่อมโยงเป็นระบบ เฝ้าระวังสอบสวนโรค รักษา ประเมินสถานประกอบการตามมาตรการผ่อนปรน และติดตามการใช้งานของประชาชนในแพลตฟอร์มไทยชนะดอทคอม
บ่ายวันนี้ (20 พฤษภาคม 2563) ที่ศูนย์ปฏิบัติการด้านข่าวโรคติดเชื้อไวรัสโคโรนา 2019 กระทรวงสาธารณสุข จ.นนทบุรี หน่วยงานที่เกี่ยวข้อง ร่วมกันแถลงข่าว ความก้าวหน้าแพลตฟอร์มดิจิทัลรองรับสถานการณ์โรคโควิด 19 ภายใต้แพลตฟอร์ม www.ไทยชนะ.com, ระบบสารสนเทศสาธารณสุขแห่งชาติ, ไทยสต็อปโควิด (https://stopcovid.anamai.moph.go.th/) และแอปพลิเคชัน “หมอชนะ” ซึ่งมีความเชื่อมโยงตั้งแต่การค้นหาผู้ป่วย การเตรียมพร้อมรักษา การประเมินความพร้อมสถานประกอบการ และภาพรวมการใช้บริการของประชาชน
นพ.พลวรรธน์ วิทูรกลชิต ผู้ตรวจราชการกระทรวงดิจิทัลเพื่อเศรษฐกิจและสังคม (ดีอีเอส) ในฐานะเจ้าหน้าที่ศูนย์ปฏิบัติการด้านสื่อสารโทรคมนาคม และสื่อสังคมออนไลน์ ศบค. กล่าวว่า ระบบสารสนเทศของกระทรวงสาธารณสุขจะเชื่อมโยงกับดีอีเอส ภายใต้แพลตฟอร์มไทยชนะดอทคอม เป็นการเก็บข้อมูลการใช้บริการของประชาชนในสถานประกอบการ/กิจการต่าง ๆ ทั้งจํานวนคน ช่วงเวลา ร้านค้าที่ประชาชนใช้บริการ เพื่อนําข้อมูลไปใช้ประโยชน์ทางด้านการติดตามป้องกันโรคโควิด 19 เป็นหลัก มีระบบป้องกันการเข้าถึงข้อมูลอย่างสูงสุด ตั้งแต่เริ่มมีการผ่อนปรนมีผู้ใช้งานแล้ว 5 ล้านคน เฉลี่ยวันละ 2 ล้านคน โดยพบว่าประชาชนให้ความร่วมมือเป็นอย่างดี ได้เช็กอินและเช็คเอาท์ครบทั้งสองส่วนมากกว่าร้อยละ 76 ซึ่งจะช่วยให้การเฝ้าระวังติดตามสอบสวนโรคทําได้อย่างรวดเร็ว แม่นยําขึ้น รวมทั้งยังเป็นการเก็บข้อมูลเพื่อประเมินการผ่อนปรนสถานประกอบการ/กิจการประเภทอื่นที่ยังเหลือได้ต่อไป นอกจากนี้ จากข้อมูลยังพบว่าสถานประกอบการที่ปฏิบัติตามมาตรการที่กําหนดได้คะแนนประเมินเฉลี่ยอยู่ที่ 4.8 ถือว่าให้ความร่วมมือปฏิบัติตามได้ดีอีกด้วย
ขณะเดียวกัน กระทรวงสาธารณสุข ได้จัดทําระบบข้อมูลสารสนเทศของกระทรวงสาธารณสุขในระยะเร่งด่วนต่อการควบคุมและรักษาผู้ป่วยโควิด 19 เน้นประเมินความพร้อมของทรัพยากรทางการแพทย์ทั้งประเทศ อาทิ จํานวนเตียงรองรับผู้ป่วย เครื่องช่วยหายใจ อุปกรณ์ชุดป้องกัน PPE และ N95 เพื่อการตัดสินใจวางแผนได้อย่างแม่นยํา และกรมอนามัย ได้จัดทําแพลตฟอร์ม ไทยสต็อปโควิด เพื่อสนับสนุนให้ผู้ประกอบการปฏิบัติตามข้อกําหนดตามเกณฑ์ความปลอดภัย ป้องกันโรคโควิด 19 เมื่อเปิดบริการหลังการผ่อนปรน ประชาชนสามารถติดตามประเมินสถานประกอบการว่าทําได้ตามมาตรฐานหรือไม่ รวมทั้งกรมควบคุมโรค ได้จัดทําแอปพลิเคชันหมอชนะ ติดตามการเดินทางของประชาชนไปยังสถานที่ต่าง ๆ ย้อนหลังได้ หากพบผู้ป่วย/ผู้ติดเชื้อ จะสามารถติดตามตัวกลุ่มเสี่ยง/ผู้สัมผัสมาเข้ารับการตรวจรักษาได้อย่างรวดเร็ว และให้คําแนะนําการปฏิบัติตัวได้อย่างทันท่วงที
**************************** 20 พฤษภาคม 2563
*****************************
รัฐบาลไทย-ข่าวทำเนียบรัฐบาล-​สธ. ยืนยันมติเดิมยกเลิกการใช้พาราควอต เพื่อสุขภาพประชาชน
วันพฤหัสบดีที่ 15 กุมภาพันธ์ 2561
​สธ. ยืนยันมติเดิมยกเลิกการใช้พาราควอต เพื่อสุขภาพประชาชน
รัฐมนตรีว่าการกระทรวงสาธารณสุข ยืนยันมติเดิมที่ให้ยกเลิกการใช้พาราควอตทางการเกษตร หลังประชุมหน่วยงานที่เกี่ยวข้อง ทั้งกระทรวงสาธารณสุข เกษตรฯ อุตสาหกรรม นักวิชาการ และองค์กรเอกชน พร้อมส่งข้อมูลผลกระทบสุขภาพเพิ่มเติม ให้กระทรวงอุตสาหกรรมพิจารณา
รัฐมนตรีว่าการกระทรวงสาธารณสุข ยืนยันมติเดิมที่ให้ยกเลิกการใช้พาราควอตทางการเกษตร หลังประชุมหน่วยงานที่เกี่ยวข้อง ทั้งกระทรวงสาธารณสุข เกษตรฯ อุตสาหกรรม นักวิชาการ และองค์กรเอกชน พร้อมส่งข้อมูลผลกระทบสุขภาพเพิ่มเติม ให้กระทรวงอุตสาหกรรมพิจารณา
บ่ายวันนี้ (15 กุมภาพันธ์ 2561) ที่กระทรวงสาธารณสุข จ.นนทบุรี ศ.คลินิก เกียรติคุณ นพ.ปิยะสกล สกลสัตยาทร รัฐมนตรีว่าการกระทรวงสาธารณสุข เป็นประธานการประชุมผู้บริหาร 3 กระทรวง ได้แก่ นพ.เจษฎา โชคดํารงสุข ปลัดกระทรวงสาธารณสุข นายเลิศวิโรจน์ โกวัฒนะ ปลัดกระทรวงเกษตรและสหกรณ์ นายอภิจิณ โชติกเสถียร รองปลัดกระทรวงอุตสาหกรรม ผู้แทนและนักวิชาการจากหน่วยงานที่เกี่ยวข้อง อาทิ กรมวิชาการเกษตร กรมโรงงานอุตสาหกรรม มหาวิทยาลัยมหิดล มหาวิทยาลัยนเรศวร เครือข่ายเตือนภัยสารเคมีกําจัดศัตรูพืช (Thai-PAN)เกี่ยวกับสารพาราควอต (Paraquat)
ศ.คลินิก เกียรติคุณ นพ.ปิยะสกลให้สัมภาษณ์ว่า นายกรัฐมนตรี มีความห่วงใยสุขภาพประชาชนจากผลกระทบสารพาราควอต ได้มีข้อสั่งการให้กระทรวงสาธารณสุขเป็นหน่วยงานหลักร่วมกับหน่วยงานที่เกี่ยวข้องศึกษาข้อมูลและผลกระทบจากการใช้สารดังกล่าว ในวันนี้ กระทรวงสาธารณสุข จึงได้ประชุมหน่วยงานที่เกี่ยวข้อง เพื่อรับฟังข้อมูลวิชาการเกี่ยวกับผลกระทบต่อสุขภาพและสิ่งแวดล้อมจากผู้เชี่ยวชาญและนักวิชาการ ซึ่งกระทรวงสาธารณสุข ยังคงยืนยันตามมติเดิมที่ให้ยกเลิกการใช้พาราควอตทางการเกษตร เพื่อให้ประชาชนได้รับความปลอดภัย เกษตรกรและผู้ประกอบการได้รับผลกระทบน้อยที่สุด พร้อมทั้งจะนําข้อมูลวิชาการที่ได้รับเพิ่มเติม เสนอต่อคณะอนุกรรมการพิเศษของกระทรวงอุตสาหกรรม เพื่อประโยชน์ในการพิจารณาแนวทางในการควบคุมสารดังกล่าวคาดว่าจะได้ข้อสรุปในปลายเดือนมีนาคม 2561 เพื่อเป็นข้อมูลในการพิจารณาดําเนินการของกระทรวงอุตสาหกรรมและกระทรวงเกษตรและสหกรณ์ต่อไป
“กระทรวงสาธารณสุข มองผลกระทบต่อสุขภาพประชาชน ซึ่งพบจํานวนผู้ป่วยเพิ่มมากขึ้น และมีงานวิจัยใหม่ๆ ที่พบว่ามีผลต่อสุขภาพทั้งประชาชนทั่วไป เกษตรกร และสิ่งแวดล้อม โดยจะมีขั้นตอนในการดําเนินการเช่น การหาทางเลือกอื่น ๆทดแทนการใช้พาราควอต การจัดการผลิตภัณฑ์ที่คงค้างในตลาด เป็นต้น ไม่ได้ยกเลิกทันที เพื่อให้เกษตรกรรับทราบข้อมูลและมีระยะเวลาในการปรับตัว” รัฐมนตรีว่าการกระทรวงสาธารณสุขกล่าว
รัฐบาลไทย-ข่าวทำเนียบรัฐบาล-นายกรัฐมนตรีติดตามการปรับปรุงภูมิทัศน์ พัฒนาเมืองเก่าพื้นที่ราชพัสดุแปลงโรงงานกระดาษไทย ณ จังหวัดกาญจนบุรี
วันจันทร์ที่ 11 พฤศจิกายน 2562
นายกรัฐมนตรีติดตามการปรับปรุงภูมิทัศน์ พัฒนาเมืองเก่าพื้นที่ราชพัสดุแปลงโรงงานกระดาษไทย ณ จังหวัดกาญจนบุรี
นายกรัฐมนตรีติดตามการปรับปรุงภูมิทัศน์ พัฒนาเมืองเก่าพื้นที่ราชพัสดุแปลงโรงงานกระดาษไทย ณ จังหวัดกาญจนบุรี
วันนี้ (‪11 พฤศจิกายน 2562‬) ‪เวลา 18.00 น.‬ ณ โรงงานกระดาษไทย อําเภอเมืองกาญจนบุรี จังหวัดกาญจนบุรี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ติดตามการปรับปรุงภูมิทัศน์พัฒนาเมืองเก่าโดยพัฒนาพื้นที่ราชพัสดุแปลงโรงงานกระดาษไทย พร้อมเป็นสักขีพยานในการมอบหนังสืออนุญาตให้เข้าทําประโยชน์หรืออยู่อาศัยในเขตป่าสงวนแห่งชาติ ให้แก่ผู้ว่าราชการจังหวัดกาญจนบุรี และเป็นสักขีพยานในการมอบหนังสือแสดงโครงการป่าชุมชนให้แก่ผู้ว่าราชการจังหวัดราชบุรี ผู้ว่าราชการจังหวัดกาญจนบุรี ผู้ว่าราชการจังหวัดสุพรรณบุรี รวมทั้งการมอบสมุดประจําตัวผู้ที่ได้รับการจัดที่ดินทํากินให้ชุมชนตามนโนบายรัฐบาลในลักษณะแปลงรวม ให้แก่ผู้แทนชุมชน
นายกรัฐมนตรีกล่าวในโอกาสพบปะกับประชาชนที่มาให้การต้อนรับว่า อยากให้เห็นความตั้งใจของรัฐบาลในการทํางานในวันนี้และวันข้างหน้าเพื่อยกระดับความเป็นอยู่ที่ดีของประชาชนคนไทยทั้งประเทศ สิ่งทีพูดไม่ต้องการให้คนมารักตนเอง แต่อยากให้ทุกคนรักประเทศ รักชาติ และศาสนา
นายกรัฐมนตรีกล่าวต่อไปว่า เป็นหน้าที่ของคนไทยทุกคนที่ต้องร่วมมือร่วมใจ มีความรักความสามัคคี ที่สําคัญต้องเคารพกฎหมาย อย่าสร้างความขัดแย้ง ถึงแม้จะเป็นรัฐบาลหลายพรรคการเมือง แต่ทุกคนต้องทํางานเพื่อประชาชน เพื่อประเทศชาติ เป็นรัฐบาลของประชาชน ซึ่งปัญหามีไว้ให้ฝ่าฟันอุปสรรคมีไว้ให้แก้ไข รัฐบาลยืนยันจะทํางานแก้ไขปัญหาให้ดีสุดเพื่อวันนี้และอนาคต เพื่ออนาคตลูกหลาน และอนาคตของประเทศไทยในศตวรรษที่ 21 ทั้งนี้ ทุกคนต้องร่วมมือกันขับเคลื่อนประเทศไปข้างหน้า โลกมีการเปลี่ยนแปลง ทุกคนต้องรู้จักปรับตัวก้าวทันความเปลี่ยนแปลงให้ได้ พร้อมกล่าวยอมรับว่าตนเองไม่ใช่คนเก่ง แต่จะรวบรวมคนเก่งทํางานเพื่อประเทศชาติ ร่วมกันแก้ไขปัญหาต่อไป
นายกรัฐมนตรีกล่าวว่า ไทยเป็นประเทศชั้นนําด้านแหล่งท่องเที่ยว รวมทั้งจังหวัดกาญจนบุรี พวกเราจึง ต้องช่วยกันแก้ไขปัญหาไม่ว่าจะเป็นการรุกล้ําลําน้ํา แพผิดกฎหมาย เพื่อสร้างภาพลักษณ์ที่ดีด้านการท่องเที่ยว รัฐบาลยังพร้อมสนับสนุน โครงการปรับปรุงภูมิทัศน์โรงกระดาษให้เป็นแลนด์มาคแห่งใหม่ ขอให้คนเมืองกาญจน์ช่วยกันผลักดันพัฒนาต่อไป เพียงแต่ขออย่าทําลายประวัติศาสตร์
ในตอนท้ายนายกรัฐมนตรีได้ร่วมร้องเพลงลอยกระทง ขอให้ทุกคนมีความสุข ความทุกข์ทึ้งไว้กับนายกรัฐมนตรึ ก่อนจะชี้ให้ทุกคนหันไปดูดวงจันทร์ที่เต็มดวงและบอกว่า ตรงนั่นคือพระจันทร์ แต่บนเวทีคือจันทร์โอชา พร้อมพูดว่า ตนเองอารมณ์ดี เห็นรอยยิ้มของประชาชนที่มาให้การต้อนรับ
จากนั้น นายกรัฐมนตรีได้ทักทายประชาชนที่มาให้การต้อนรับ พร้อมเยี่ยมชมบริเวณโรงงานกระดาษ ก่อนจะนั่งรถรางไปยังท่าเรือขุนแผน เทศบาลเมืองกาญจนบุรี เพื่อร่วมลอยกระทงกับชาวกาญจนบุรีเนื่องในประเพณีลอยกระทง
----------------------------------------
รัฐบาลไทย-ข่าวทำเนียบรัฐบาล-“บิ๊กอู๋”ห่วงแรงงานเสียชีวิตเหตุหอระฆังทรุด จ่ายเงินทดแทนประกันสังคมกว่า 1.3 ล้านบาท
วันอังคารที่ 2 ตุลาคม 2561
“บิ๊กอู๋”ห่วงแรงงานเสียชีวิตเหตุหอระฆังทรุด จ่ายเงินทดแทนประกันสังคมกว่า 1.3 ล้านบาท
รมว.แรงงาน ห่วงใยแรงงานเหตุหอระฆังวัดพระยาทํา ย่านอรุณอมรินทร์ทรุดตัว ทําให้เศษวัสดุหล่นทับคนงานจนเสียชีวิต กําชับประกันสังคมจ่ายค่าทดแทนสิทธิประโยชน์ตามกฎหมายรวมกว่า 1.3 ล้านบาท ด้านกรมสวัสดิการและคุ้มครองแรงงานเรียกนายจ้างสอบข้อเท็จจริง
รมว.แรงงาน ห่วงใยแรงงานเหตุหอระฆังวัดพระยาทํา ย่านอรุณอมรินทร์ทรุดตัว ทําให้เศษวัสดุหล่นทับคนงานจนเสียชีวิต กําชับประกันสังคมจ่ายค่าทดแทนสิทธิประโยชน์ตามกฎหมายรวมกว่า 1.3 ล้านบาท ด้านกรมสวัสดิการและคุ้มครองแรงงานเรียกนายจ้างสอบข้อเท็จจริง หากพบไม่ปฏิบัติตามกฎหมายจะดําเนินคดีในทันที
เมื่อวันที่ 2 ตุลาคม 2561 พลตํารวจเอก อดุลย์ แสงสิงแก้ว รัฐมนตรีว่าการกระทรวงแรงงาน เปิดเผยว่า กระทรวงแรงงาน แสดงความเสียใจกับญาติพี่น้องและครอบครัวของผู้เสียชีวิตจากเหตุเจดีย์เก่าแก่ภายในวัดพระยาทํา ซอยอรุณอมรินทร์ 15 เขตบางกอกน้อย กรุงเทพฯ เศษวัสดุถล่มทับคนงานขณะกําลังซ่อมแซมและห่วงใยผู้ประกันตนที่ได้รับบาดเจ็บ โดยได้สั่งการให้สํานักงานประกันสังคม และกรมสวัสดิการและคุ้มครองแรงงาน ที่อยู่ในพื้นที่รับผิดชอบได้ประสานไปยังบริษัท ฟีเนสส์ ชอยล์ เทสติ้ง จํากัด ซึ่งตั้งอยู่เลขที่ 23/246 ซอยประชาอุทิศ 36 แยก 4/2 แขวงทุ่งครุ เขตทุ่งครุ กรุงเทพฯ เพื่อตรวจสอบข้อเท็จจริงและให้ความช่วยเหลือ ซึ่งจากการตรวจสอบพบว่า มีผู้เสียชีวิตในที่เกิดเหตุ 1 คน ชื่อนายสุริยันต์ สายทอง อายุ46 ปี และมีผู้บาดเจ็บ 6 คน เข้ารับการรักษาตัวที่โรงพยาบาลศิริราช กลับบ้านแล้ว 4 คน ที่เหลือ 2 คน อาการสาหัสยังพักรักษาตัวอยู่ในห้องไอซียู ได้แก่ นายสายัน หมื่นวงษ์ บาดเจ็บที่มือได้รับการผ่าตัดแล้วและนายวิลาส ใจจังหรีด บาดเจ็บที่เท้าได้รับการผ่าตัดแล้วเช่นกัน
พล.ต.อ.อดุลย์ฯ กล่าวต่อว่า จากการสอบข้อเท็จจริงของกรมสวัสดิการและคุ้มครองแรงงาน พบว่า ขณะเกิดเหตุลูกจ้างกําลังทําการยกฐานหอระฆังด้วยการดีดด้วยแม่แรง โดยมีลูกจ้างลงไปปฏิบัติงานใต้ฐานหอระฆัง แต่พื้นดินมีอาการทรุดทําให้เหล็ก (บีม) ที่ใช้ยึดแม่แรงเกิดการเบียดกันจนทําให้หอระฆังทรุดตัวและมีเศษวัสดุหล่นลงมาจนเป็นเหตุให้ลูกจ้างบาดเจ็บและเสียชีวิต ทั้งนี้พนักงานตรวจความปลอดภัยได้ออกหนังสือเชิญนายจ้างให้มาพบเพื่อสอบข้อเท็จจริงในวันนี้ (2 ต.ค.61) หากตรวจสอบพบนายจ้างไม่ปฏิบัติตามกฎหมาย ซึ่งมีโทษจําคุกไม่เกิน 1 ปี ปรับไม่เกิน 4 แสนบาท หรือทั้งจําทั้งปรับในส่วนลูกจ้างของบริษัทฯ ซึ่งเป็นผู้ประกันตนที่เสียชีวิต ทายาทจะได้สิทธิเงินทดแทนกรณีเสียชีวิต แบ่งเป็นค่าทําศพ 33,000 บาท เงินทดแทนกรณีเสียชีวิต 1,152,000 บาท และเงินสะสมกรณีชราภาพ
ณ วันที่ 26 ก.ย.2561 เป็นเงิน 160,919.52 บาท รวมเป็นเงินทั้งสิ้น 1,345,919.52 บาท
--------------------------------------
กองเผยแพร่และประชาสัมพันธ์/
ชนินทร เพ็ชรทับ - ข่าว/
สํานักงานประกันสังคมและกรมสวัสดิการและคุ้มครองแรงงาน - ข้อมูล/
2 ตุลาคม 2561
รัฐบาลไทย-ข่าวทำเนียบรัฐบาล-รอง นรม. พล.อ.อ.ประจินฯ เป็นประธานการประชุมคณะกรรมการอำนวยการขับเคลื่อนการพัฒนาช่างซ่อมบำรุงอากาศยานตามคำสั่งคณะกรรมการกรอบคุณวุฒิแห่งชาติ ครั้งที่ 1/2560
วันพุธที่ 26 กรกฎาคม 2560
รอง นรม. พล.อ.อ.ประจินฯ เป็นประธานการประชุมคณะกรรมการอํานวยการขับเคลื่อนการพัฒนาช่างซ่อมบํารุงอากาศยานตามคําสั่งคณะกรรมการกรอบคุณวุฒิแห่งชาติ ครั้งที่ 1/2560
รอง นรม. พล.อ.อ.ประจินฯ เป็นประธานการประชุมคณะกรรมการอํานวยการขับเคลื่อนการพัฒนาช่างซ่อมบํารุงอากาศยานตามคําสั่งคณะกรรมการกรอบคุณวุฒิแห่งชาติ ครั้งที่ 1/2560
วันนี้ (26 กรกฎาคม 2560) เวลา 9.00 น. ณ ห้องประชุม 2503 ชั้น 5 ตึกบัญชาการ 2 ทําเนียบรัฐบาล พลอากาศเอก ประจิน จั่นตอง รองนายกรัฐมนตรี เป็นประธานการประชุมคณะกรรมการอํานวยการขับเคลื่อนการพัฒนาช่างซ่อมบํารุงอากาศยานตามคําสั่งคณะกรรมการกรอบคุณวุฒิแห่งชาติ ครั้งที่ 1/2560 ซึ่งสรุปสาระสําคัญ ดังนี้
ที่ประชุมได้พิจารณาและมีมติเห็นชอบ (ร่าง) ผลการดําเนินงานคณะทํางานด้านหลักสูตรและการจัดการเรียนการสอนในหลักสูตรสาขาวิชาช่างซ่อมบํารุงอากาศยานที่ได้มาตรฐานสอดคล้องกับแนวทางที่กําหนดไว้ของ The International Civil Aviation Organization (ICAO) ตามแนวทางการจัดการเรียนการสอนให้ได้มาตรฐานที่สอดคล้องกับแนวทางที่กําหนดไว้ของ ICAO
พร้อมกันนี้ที่ประชุมได้พิจารณาและมีมติเห็นชอบลักษณะครุภัณฑ์และจํานวนที่เหมาะสมกับการเรียนการสอนตามเงื่อนไขของ ICAO ทั้งนี้ หากได้รับการสนับสนุน (บริจาค) ครุภัณฑ์ต่าง ๆ จากหน่วยงานราชการหรือภาคเอกชน เช่น เครื่องบิน ชิ้นส่วนอากาศยานที่ไม่ใช้แล้ว ก็จะสามารถช่วยลดงบประมาณลงไปได้มาก
จากนั้น ที่ประชุมได้พิจารณาและมีมติเห็นชอบแนวทางการพัฒนาและหลักสูตรการฝึกอบรมครูช่างและบุคลากรซ่อมบํารุงอากาศยาน โดยควรมีการพัฒนาครูจากสถานศึกษาให้สามารถสอนในวิชาชีพหลักสูตรช่างอากาศยาน ซึ่งควรบรรจุข้าราชการจากผู้มีประสบการณ์ และให้ทุนการศึกษาจนจบปริญญาตรีแก่นักศึกษาสาขาวิชาชีพช่างอากาศยานปีละ 2 คน เพื่อกลับมาเป็นครูช่างอากาศยานต่อไป
ทั้งนี้ โดยแนวทางการดําเนินงานต่อไปในการขับเคลื่อนการพัฒนาช่างซ่อมบํารุงอากาศยาน จะต้องจัดทําเอกสารคู่มือสถานศึกษาเพื่อรองรับการรับรองจากสํานักงานการบินพลเรือนแห่งประเทศไทย (กพท.) และมีการประชุมชี้แจงการใช้หลักสูตรร่วมกับสถานศึกษา ครูผู้สอน กพท. และผู้เชี่ยวชาญ จัดหาข้อสอบกลางในการประเมิน (ประเมินมาตรฐานวิชาชีพ) เพื่อประเมินผู้จบการศึกษา ในสาขาช่างอากาศยาน จัดหาหนังสือ ตํารา สื่อการเรียนการสอนเฉพาะทางด้านช่างอากาศยาน พัฒนาห้องสมุด แหล่งการเรียนรู้เฉพาะทางด้านช่างอากาศยาน จัดทํามาตรฐานครุภัณฑ์ขั้นต่ํา จัดทําคู่มือวัดผลและประเมินผล พัฒนาครูผู้สอน ครูผู้เชี่ยวชาญ พัฒนานักศึกษา ห้องปฏิบัติการ พัฒนาความร่วมมือกับสถานประกอบการ พัฒนาสู่วิทยาลัยฯ ที่ได้รับการรับรองจาก CAAT ด้วย
***********************************
กลุ่มประสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-​กรมการจัดหางาน เปิด Line Official :   Service Workpermit  ให้ข้อมูลเรื่องแรงงานต่างด้าว
วันพุธที่ 8 เมษายน 2563
​กรมการจัดหางาน เปิด Line Official :   Service Workpermit  ให้ข้อมูลเรื่องแรงงานต่างด้าว
​หม่อมราชวงศ์ จัตุมงคล โสณกุล รัฐมนตรีว่าการกระทรวงแรงงาน  เผย กรมการจัดหางาน ผุดไอเดียเจ๋ง เปิด Line Official ชื่อ Service Workpermit ให้ข้อมูลข่าวสารเกี่ยวกับการบริหารจัดการการทํางานของคนต่างด้าว เชื่อมหน่วยงานรัฐ กับประชาชน ในยุค Social Distanci
นายสุชาติ พรชัยวิเศษกุล อธิบดีกรมการจัดหางาน กล่าวว่า จากสถานการณ์การแพร่ระบาดของโรคโควิด-19 ในประเทศไทยปัจจุบัน ซึ่งคนไทยให้ความสําคัญ และระมัดระวังในการอยู่ในสถานที่ที่มีผู้คนเป็นจํานวนมาก ประกอบกับ หน่วยงานภาครัฐได้ดําเนินมาตรการตามที่กระทรวงสาธารณสุขกําหนด และมาตรการการเว้นระยะห่างทางสังคม หรือ Social Distancing กันมากขึ้น และเพื่อตอบโจทย์ความต้องการของประชาชน นายจ้าง/สถานประกอบการที่จ้างแรงงานต่างด้าว กรมการจัดหางาน จึงได้เพิ่มช่องทางให้บริการ โดยเปิด Line Official ชื่อ Service Workpermit เพื่อให้ข้อมูลข่าวสารเกี่ยวกับการบริหารจัดการการทํางานของคนต่างด้าว กฎหมายและระเบียบต่างๆ และเป็นช่องทางในการแจ้งข้อมูลที่เชื่อถือได้ให้กับประชาชน รวมทั้ง เปิดช่องทางให้กับประชาชน สามารถแจ้งข่าวสาร และแจ้งปัญหาการใช้แรงงานต่างด้าว เพื่อให้ความช่วยเหลือได้อย่างรวดเร็ว
โดยสามารถเข้าไปติดตามกันได้ที่ Line Official ชื่อ Service Workpermit ID @ Service_Workpermit หรือที่ QR CODE
รัฐบาลไทย-ข่าวทำเนียบรัฐบาล-เตรียมขอใช้ ม.44 จัดตั้งสถาบันคุรุพัฒนา
วันจันทร์ที่ 25 ธันวาคม 2560
เตรียมขอใช้ ม.44 จัดตั้งสถาบันคุรุพัฒนา
รมว.ศธ.เผยเตรียมเสนอขอ ม.44 เพื่อจัดตั้ง "สถาบันคุรุพัฒนา" ให้เกิดความชัดเจน ไม่ติดล็อกข้อกฎหมาย เพื่อทําหน้าที่พิจารณาอนุมัติหลักสูตรและควบคุมคุณภาพของ Shopping Course การอบรมครู
รมว.ศธ.เผยเตรียมเสนอขอ ม.44เพื่อจัดตั้ง "สถาบันคุรุพัฒนา" ให้เกิดความชัดเจน ไม่ติดล็อกข้อกฎหมาย เพื่อทําหน้าที่พิจารณาอนุมัติหลักสูตรและควบคุมคุณภาพของShoppingCourseการอบรมครูเผยวงการครูของไทยในอนาคตควรพัฒนาไปให้ถึงการมี"ราชวิทยาลัยครูแห่งประเทศไทย"เพื่อดูแลด้านวิชาการหลังปริญญาเช่นเดียวกับราชวิทยาลัยของสาขาต่าง ๆ ทางการแพทย์
นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ เปิดเผยหลังการประชุมคณะกรรมการคุรุสภาเมื่อวันพฤหัสบดีที่21ธันวาคม2560ว่าขณะนี้กระทรวงศึกษาธิการกําลังเสนอขออํานาจมาตรา 44 ในการจัดตั้ง"สถาบันคุรุพัฒนา"เพื่อให้เกิดความชัดเจน เนื่องจากขณะนี้อํานาจหน้าที่ของสถาบันคุรุพัฒนามีข้อจํากัดมาก รวมถึงยังติดล็อกกฎหมายบางเรื่องอยู่ เช่น การรับหลักสูตรมาพิจารณา การคิดราคาอบรม เป็นต้น จึงต้องให้เป็นอิสระ แต่ยังคงอยู่ภายใต้การกํากับของคุรุสภา
นพ.ธีระเกียรติ กล่าวด้วยว่า สําหรับประเทศไทยเมื่อครูจบหลักสูตรไปแล้ว ไม่ได้มีการพัฒนาทางวิชาการต่อเนื่องมากนักแต่สาขาแพทย์เมื่อจบจากโรงเรียนคณะแพทยศาสตร์ต่าง ๆ ไปแล้ว ไม่ว่าจะเป็นศัลยแพทย์ อายุรแพทย์ กุมารแพทย์ จิตแพทย์ แต่ละแห่งจะมีราชวิทยาลัยของสาขานั้น ๆ เช่น ราชวิทยาลัยอายุรแพทย์แห่งประเทศไทย ราชวิทยาลัยทันตแพทย์แห่งประเทศไทย ฯลฯ
เมื่ออดีตเคยมีความคิดในการจัดตั้งสํานักเจ้าพระยาธรรมศักดิ์มนตรี เพื่อทําหน้าที่นี้ แต่ไม่สําเร็จ ดังนั้น อนาคตเราควรจะมี "ราชวิทยาลัยครูแห่งประเทศไทย" เพื่อทําหน้าที่ดูแลด้านวิชาการหลังระดับอุดมศึกษา เพื่อให้ครูที่ทํางานแล้ว ก็ยังจําเป็นต้องพัฒนาต่อ โดยใช้คุรุสภาเป็นองค์กรหลักในการดําเนินงานเรื่องนี้ต่อไป
"สําหรับอํานาจหน้าที่ของสถาบันคุรุพัฒนา (Teacher Professional Development Institute:TPDI) ในปัจจุบัน ทําหน้าที่ให้คําเสนอแนะนโยบายและยุทธศาสตร์การพัฒนาครูและบุคลากรทางการศึกษา วิจัยพัฒนาและสร้างสรรค์นวัตกรรมและองค์ความรู้ที่ลุ่มลึกและสร้างความเชี่ยวชาญเฉพาะทางเกี่ยวกับวิชาชีพทางการศึกษาและศาสตร์ที่เกี่ยวข้องระดับหลังปริญญา รับรองหลักสูตรการอบรมและพัฒนาผู้ประกอบวิชาชีพทางการศึกษา(ShoppingCourse)ตลอดจนพัฒนาแนวทางการรับรองหลักสูตรการอบรมและพัฒนาผู้ประกอบวิชาชีพทางการศึกษา พัฒนาคลังความรู้และเป็นศูนย์กลางข้อมูลเกี่ยวกับหลักสูตรการอบรมและพัฒนาผู้ประกอบวิชาชีพทางการศึกษาเพื่อเผยแพร่ รวมทั้งเป็นศูนย์กลางการติดต่อและแลกเปลี่ยนความรู้ทางวิชาการ และกิจกรรมอื่น ๆ ในวิชาชีพทางการศึกษา ทั้งในประเทศและต่างประเทศ
ปัจจุบันสํานักงานตั้งอยู่ที่อาคารหอประชุมคุรุสภา ชั้น4สํานักงานเลขาธิการคุรุสภา เว็บไซต์www.kurupatana.ac.th"
ปารัชญ์ ไชยเวช, อิชยา กัปปา:สรุป
บัลลังก์ โรหิตเสถียร:เรียบเรียง/กราฟิก
รัฐบาลไทย-ข่าวทำเนียบรัฐบาล-ลงนามเชื่อมโยงข้อมูล
วันพฤหัสบดีที่ 25 พฤษภาคม 2560
ลงนามเชื่อมโยงข้อมูล
ธ.ก.ส. และกรมบังคับคดี ร่วมลงนามบันทึกความเข้าใจว่าด้วยการขอเชื่อมโยงข้อมูลของบุคคลล้มละลาย เพื่อเชื่อมโยงข้อมูลสาธารณะเกี่ยวกับบุคคลล้มละลายผ่านทางระบบเทคโนโลยีสารสนเทศ
นายอภิรมย์ สุขประเสริฐ ผู้จัดการธนาคารเพื่อการเกษตรและสหกรณ์การเกษตร (ธ.ก.ส.) และนางสาวรื่นวดี สุวรรณมงคล อธิบดีกรมบังคับคดี ร่วมลงนามบันทึกความเข้าใจว่าด้วยการขอเชื่อมโยงข้อมูลของบุคคลล้มละลาย เพื่อเชื่อมโยงข้อมูลสาธารณะเกี่ยวกับบุคคลล้มละลายผ่านทางระบบเทคโนโลยีสารสนเทศ เพิ่มประสิทธิภาพในการปฏิบัติงานให้รวดเร็ว และถูกต้องมากยิ่งขึ้น ณ ห้องประชุมคชสาร อาคารกรมบังคับคดี (เมื่อเร็วๆ นี้)
ทั้งนี้ ธ.ก.ส. ให้ความสําคัญเกี่ยวกับฐานข้อมูลบุคคลล้มละลายของกรมบังคับคดี ซึ่งเป็นแหล่งข้อมูลที่มีคุณภาพ มีความถูกต้อง รวดเร็วทันสมัย สามารถนําไปใช้เพื่อพัฒนาคุณภาพข้อมูลและประสิทธิภาพในการวิเคราะห์สินเชื่อ และส่งเสริมการพัฒนาองค์ความรู้เพื่อสร้างความเข้มแข็งในการประกอบอาชีพให้แก่ลูกค้า ทั้งในกลุ่มเกษตรกรผู้มีรายได้น้อย เกษตรกรลูกค้าทั่วไป และผู้ประกอบการภาคการเกษตร รวมทั้งยังส่งผลให้บุคคลล้มละลายสามารถตั้งต้นประกอบธุรกิจใหม่ได้ภายหลังจากได้รับการยกเลิก หรือปลดจากล้มละลาย ซึ่งถือเป็นการให้โอกาสแก่ผู้ประกอบการที่เคยประสบปัญหาในอดีตอีกครั้ง